cyanic-selkie/wikianc huggingface dataset:
Partido Antia Restruktura
Partido Alternativa Real (PAR, også kalt Partido PAR) er et politisk parti på Curaçao. Det ble stiftet i 1993 som Partido Antiá Restrukturá (Partij voor Geherstructureerde Antillen). Fra oktober 2016 har partiet stilt til valg med navnet Partido Alternativa Real. Partiet ledes av Eugene Rhuggenaath, som ble statsminister etter valget i 2017.
Partiet omtales som liberalt.
Korsør stasjon
Stasjonen ligger i nord utenfor byen og betjenes av nasjonal fjern- og regiontrafikk. Den har to spor i hver retning, og er derfor en viktig forbikjøringsstasjon. Sporene er så lange at også de fleste godstog kan forbikjøres. Stasjonen har egne beredskapsspor for sluknings- og redningsmateriell for Storebælttunnelen.
Sissel Svestad
Sissel Svestad (født 6. mars 1965), gift Wåland, er en norsk tidligere badmintonspiller som representerte Kristiansand Badminton Klubb.
Hun vant NM-gull i single og kongepokalen i 1984.
Bra-ket-notasjon
I kvantemekanikken brukes bra-ket notasjon, eller Dirac-notasjon, ofte. Notasjonen bruker vinkelparenteser «\langle» og «\rangle», samt vertikale streker «|», for å skrive «bra»-er og «ket»-er. En «bra» skrives som \langle A|, og en «ket» skrives som |B\rangle.
Som rad- og kolonnevektorer
I et tilfelle der man ser på et komplekst vektorrom, kan «bra»-er og «ket»-er sees på som henholdsvis rad- og kolonnevektorer. Hvis man antar at man har det hermitske indreproduktet på vektorrommet er en «bra», \langle m|, kompleks-transponert av sin tilsvarende «ket», |m\rangle.
For et endeligdimensjonalt vektorrom oppstår da rad- og kolonnevektorene:
Indreproduktet mellom dem kan skrives som
I kvantemekanikken
Kvantemekaniske bølgefunksjoner kan beskrives av en tilstandsvektor i et komplekst lineært vektorrom, også kjent som et Hilbert-rom. Her kan en bølgefunksjon skrives som, men fordelen med bra-ket-notasjonen er at den gjengir ting som ikke vil la seg beskrive av en bølgefunksjon, slik som spinn. kalles en tilstandsvektor. Også her er en «bra» den hermitsk adjungerte av den tilsvarende «ket»-en, og vice versa:
Tilstandsvektoren kan konstrueres som en lineær kombinasjon av ortonormale tilstander i et N-dimensjonalt Hilbert rom
hvor vi har at indreproduktet mellom de ortonormale tilstandene er
er det vanlige Kronecker-delta.
For en normalisert tilstand er
der |c_i|^2 er sannsynligheten for å finne partikkelen man beskriver i tilstanden |i\rangle.
Urban Legends: Final Cut
Hovedrollene spilles av blant andre Jennifer Morrison, Matthew Davis, Hart Bochner og Joseph Lawrence. Filmen var en oppfølger til Urban Legend (fra 1998) og følger en student som blir forfulgt av en seriemorder. Filmen hadde premiere i USA den 22. september 2000 av Columbia Pictures. Filmen fikk en Direkte til video oppfølger: Urban Legends: Bloody Mary som ble publisert i 2005.
Alexandru Șpac
Alexandru Șpac (født 21. november 1989) er en moldovsk vektløfter.
Urban Legends: Final Cut
Handling
Amy Mayfield, en student ved en prestisjetung film-skole, er usikker på hva avhandlingen hennes burde handle om. Men etter en samtale med sikkerhetsvakt Reese Wilson, om en rekke mord som skal ha skjedd ved et universitet som Reese tidligere hadde vært ansatt ved. Amy blir inspirert til å produsere en film om en seriemorder som myrder på samme måte som en urban legende. I mellomtiden tar med-studenten Lisa en drink sammen med klassekameraten Travis på en pub før hennes planlagte reise ut av byen. Men etter at hun forlater puben blir angrepet og bortført. Hun våkner senere i et badekar fylt med is, og oppdager at nyren hennes har blitt fjernet. Hun forsøker å komme seg unna gjennom et vindu, men blir halshugget i prosessen.
Alexandru Șpac
Han representerte Moldova under Sommer-OL 2016 i Rio de Janeiro, der han ble nummer 5 i 77 kg.
Urban Legends: Final Cut
Handling
Dagen etter forbereder Amy innspillingen av filmen hennes. Men kamera-mannen Toby forlater oppdraget deres, og han anklager Amy for å stjele ideen hans. Hun får deretter hjelp av en annen kameramann, Simon. Sandra, en venninne av Amy som opptrer i filmen hennes, blir også angrepet og drept. Travis begår kort tid senere selvmord, tilsynelatende på grunn av en dårlig karakter som diskvalifiserte ham fra å motta en utmerkelse og stipend fra universitetet de studerer ved. I begravelsen hans tilbyr den arrogante Graham, sønn av en Hollywood-regissør, å hjelpe Amy med filmen hennes. Hun avslår forslaget, men han avslører at han er klar over hennes bakgrunn: faren hennes var en kjent dokumentar-produsent, noe Amy har holdt hemmelig for de fleste av de andre studentene.
Etter begravelsen møtes Amy og Travis tvilling-bror, Trevor, men han tror at broren hans ble myrdet. Sener blir Simon slått i hjel, og Amy blir angrepet av morderen. Hun blir jaget gjennom universitet-området, men hun klarer å unngå ham. Kort tid senere blir studentene Stan og Dirk angrepet og drept. Amy oppdager likene, og blir igjen konfrontert av morderen. Hun kommer seg unna og informerer politiet, men de tilskriver dødsfallene til uhell. Amy og Trevor mistenker Toby, den eneste personen som jobbet med filmen deres som fremdeles er i live. De kidnapper Toby og får tak i professor Solomon til et tomt filmsett for å presentere deres mistanker. Men Solomon avslører seg selv som den virkelige morderen.
Ole Laake
Ole Kristian Kristiansen Laake (født 13. november 1862 i Ullensaker, død 22. mai 1927 samme sted) var en norsk gårdbruker, offiser, lærer og Venstre-politiker.
Laake gikk på artilleriets underoffiserskole. Han blei offiser i 1889, og han gikk så gradene fram til han i 1915 blei major og sjef for 1. posisjonsartilleribataljon av feltartilleriregiment nr. 4. Parallelt med dette var han lærer ved Vinterlandbruksskolen i Oslo fra 1889 til 1897. Han fikk stipend for å foreta studiereiser innen landmåling i Europa, og fra 1897 var han lærer (fra 1899 overlærer) i tegning og landmåling ved Norges landbrukshøgskole.
Han var en sentral Venstre-politiker i fylket og blant annet formann i Akershus amts venstreforening en periode. I Ullensaker var han ordfører fra 1908 til 1916 og viseordfører fra 1923 til 1927. Han var vararepresentant til Stortinget fra Akershus amt 1916–1918 og fra Akershus fylke 1925–1927. Han møtte på tinget en kort periode i 1918.
Laake var født på gården Låke i Ullensaker. I 1901 blei han eier av gården Haug i Hovin i Ullensaker, og her bodde han til sin død. Han var bror til general Kristian Laake.
Kåre Samuelsen
Kåre Samuelsen (født 12. august 1932, død 16. mai 2015) var en norsk typograf, journalist, redaktør og badmintonspiller fra Stavanger.
Samuelsen jobbet som typograf i Stavanger Aftenblad i 11 år. Så ble han journalist og jobbet bl.a. for VG. Han fikk ansvar for Motorførernes Avholdsforbunds blad. Han var redaktør for bladet Lastebilen.
Storøykilen naturreservat
Storøykilen naturreservat omfatter den sørlige siden av Storøykilen og et noe større område innerst i kilen ved Fornebulandet i Bærum kommune. Bukta er grunn og en stor del av området er dekket av våtmarksvegetasjon. Stedvis kommer beggrunnen opp i dagen, med kalkrike, sedimentære bergarter fra perioden kambrosilur. Her finnes tørketålende kalkvegetasjon. Lenger inn på land preges landskapet av store eike- og lindetrær. Stedet er viktig som raste- og hvilested for trekkfugler, men også som overvintringssted for flere spurvefuglarter.
Kåre Samuelsen
I badminton vant Samuelsen NM-gull i single og kongepokalen i 1962. Han satt i styret i Norges Badminton Forbund i 17 år. Han var formann fra 1968 til 1976. Han startet bladet Racket-Sport, som ble organ for Norges Badminton Forbund og Norges Tennisforbund.
Storøykilen naturreservat
Det er ikke tillatt med motorisert ferdsel, heller ikke robåt, kano, seilbrett eller liknende.
Miss Beryll... die Laune eines Millionärs
Miss Beryll... die Laune eines Millionärs er en tysk stumfilm fra 1921 regissert av Frederic Zelnik.
Maryam d’Abo
Maryam d'Abo (født 27. desember 1960 i Hammersmith i London) er en britisk skuespiller.
Hun er mest brukt i britiske og amerikanske skrekkfilmer og serier, men er best kjent for rollen som Kara Milovyi i James Bond filmen I skuddlinjen fra 1987. Hun var også med i skrekkserien Tales from the Crypt i 1993. Moren hennes var fra Georgia mens faren hennes var fra Nederland.
Anne Gjersem
Anne Gjersem Braastad (født Anne Gjersem 6. mars 1957) er en norsk tidligere skøyteløper som deltok i nasjonale og internasjonale konkurranser i hurtigløp på skøyter og representerte Norge og Gjøvik Skøiteklub.
Internasjonale mesterskap
Allround-VM på skøyter (deltatt en gang)
Sprint-VM på skøyter (deltatt en gang)
Junior-VM på skøyter deltatt i tre VM ved tre konkurranser.
Dora
Dora kan vise til
Adeloneivaia
Adeloneivaia er en slekt av sommerfugler som hører til familien påfuglspinnere (Saturniidae).
Tekniske etaters administrasjonsbygg
Tekniske etaters administrasjonsbygg (forkortet TEAB) var et kontorbygg i Holtermanns veg 1 i Trondheim som ble oppført i 1969 etter tegninger av arkitektene Kåre Kvilhaug og Jo Svare, og revet i 2012. Bygget var på 14 etasjer og 12 500 kvadratmeter, og var eid av Trondheim kommune. Ved inngangen stod en skulptur i form av en fontene i armert og sandblåst betong, laget av Ramon Isern. Bygningen ble brukt som administrasjonsbygg for kommunen fram til 2005. Etter at kommunens folk flyttet ut fungerte bygget som midlertidig opphold for enkelte kommunale funksjoner samt at Steinerskolen i Trondheim fikk leie bygget da skolens bygningsmasse i Ila var under oppussing.
Adeloneivaia
Utseende
Middelsstore (vingespenn 40-70 millimeter), gulbrune eller rødbrune påfuglspinnere med litt spisse vinger. Forvingen har to mørke tverrstriper som konvergerer mot bakkanten, og gjerne en liten, hvit flekk.
Tekniske etaters administrasjonsbygg
Lenge var bygningen også aktuell som en del av en samlet campusløsning for Norges teknisk-naturvitenskapelige universitet (NTNU). Deretter stod bygget tomt i noen år før eiendommen i 2010 ble solgt til Entra ASA. Entra planlegger å bygge ut tomta, som er på 10,7 mål, med næringsareal på cirka 35 000 kvadratmeter etter at kontorbygget er revet.
Adeloneivaia
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Klippespettmeis
Klippespettmeis (Sitta neumayer) er en fugl i spettmeisfamilien.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Emilie Sotnes Hamang
Emilie Sotnes Hamang (født 4. februar 1998) er en norsk badmintonspiller som representerer Frogner IL.
Hun vant NM-gull i single og kongepokalen i 2019 og 2020.
Andrés Caicedo
Andrés Caicedo (født 15. august 1997) er en colombiansk vektløfter.
Han representerte Colombia under Sommer-OL 2016 i Rio de Janeiro, der han ble nummer 6 i 77 kg.
Sibeliusmonumentet
Sibeliusmonumentet er en skulptur i Helsingfors, skapt av Eila Hiltunen og avduket 7. september 1967 til minne om den finske komponisten Jean Sibelius (1865–1957). Monumentet ligger i Sibeliusparken (fi. Sibeliuspuisto) i bydelen Tölö.
Monumentet består av 600 hule, loddrette stålpiper, sveiset sammen til et bølgelignende mønster, men også med assosiasjoner til orgelpiper. De ytterste av pipene har delvis opprevne rørpartier. Monumentet måler 10 x 8,5 x 8,5 meter, og veier 24 tonn. Verket skapte en livlig debatt da det ble avduket, knyttet til ulike holdninger til abstrakt kunst. Som et svar på debatten ble det til høyre for monumentet satt opp et portrettrelieff av komponisten, på en steinblokk.
En forminsket versjon av momumentet står utenfor UNESCOs hovedkontor i Paris. Et lignende verk av Hiltunen står utenfor FN-hovedkvarteret i New York City.
Ole Bulls plass (Bergen)
Ole Bulls plass er et byområde sentralt i Bergen, som er delt i Nedre Ole Bulls plass og Øvre Ole Bulls plass med enden av Torgallmenningen, Kong Olav Vs plass mellom disse. Området fikk navn etter fiolinisten og komponisten Ole Bornemann Bull (1810–80) i 1917. Stephan Sindings statue av Ole Bull og fossegrimen er plassert mot sør på området og ble avduket 17. mai 1901.
Her stod fra 1868 fontenen Vandkunsten som ble flyttet for å gi plass for Ole Bull.
Den sørlige delen av plassen ble anlagt på Maartmannshavens grunn, mens den øvre delen opp mot Teaterparken tidligere var Logehagen, og derfor fikk navnet Logegaten i første omgang. Området har flere statuer og beplantning.
Ole Bull-statuen falt ned i 1997 og ble sendt til Danmark for reparasjon og satt opp igjen i 1998. Hans Jacob Meyers skulptur, Liggende poet av en ung Laurie Grundt, avduket i 1958, er del av parken. Den blå stein montert, en 9 meter lang skulptur av Asbjørn Andresen er også del av dekorasjonen. Steinen var en gave til Bergen by fra Kavlifondet.
Alexander Aamodt
Alexander Aamodt (født 1973) er en norsk judoutøver som representerer Ippon Judoklubb i Bærum.
Tour Michelet
Tour Michelet er et kontorkompleks som ligger i forretningsområdet La Défense, i utkanten av Frankrikes hovedstad Paris, på territoriet til kommunen Puteaux.
Det er spesielt vert for selskapet Total.
Da det sto ferdig i 1985, var det 127 meter høye kontortårnet det niende høyeste i forretningsområdet La Défense. Bygningen har 34 etasjer og et areal på omtrent 75 750 kvadratmeter.
Se også
Liste over skyskrapere
Alexander Aamodt
Han vant seks NM-gull og ti NM-medaljer i perioden 1991–2018. Han vant kongepokalen i 1994 og 1998.
Slaget ved Chorrillos
Slaget ved Chorrillos, også kjent som slaget ved Chorrillos og San Juan, var det første av to slag under Lima-kampanjen i salpeterkrigen. Slaget stod den 13. januar 1881. Slaget var i hovedsak en rekke små trefninger mellom chilenerne og peruanerne mens chilenerne prøvde å innta de peruanske befestningene i Chorrillos, San Juan, Santa Teresa og Morro Solar. Dårlig peruansk koordinering av forsvaret og dårlig kommunikasjon resulterte i at den chilenske generalen Manuel Baquedano ledet de chilenske styrkene til seier over Peru, som var under ledelse av løytnant Nicolás de Piérola. Etter å ha påført den peruanske forsvarslinjen store skader var den første av totalt to forsvarslinjer som skulle forsvare hovedstaden Lima ødelagt.
Choe Jon-wi
Choe Jon-wi (født 29. juni 1993) er en nordkoreansk vektløfter.
Han representerte Nord-Korea under Sommer-OL 2016 i Rio de Janeiro, der han ble nummer 8 i 77 kg.
Nordområdesenteret
Nordområdesenteret for næringslivet (NOS) ved Handelshøgskolen Nord universitet ble etablert i 2007. NOS har som mål å være et nasjonalt ledende og internasjonalt anerkjent fagmiljø for utvikling og formidling av kunnskap om nordområdene og næringslivets muligheter. Fra 2013 har NOS vært et nasjonalt senter for å styrke forskning, utdanning og kommunikasjon tilknyttet næringslivets muligheter i nordområdene. NOS finansieres gjennom en basisbevilgning i statsbudsjettet og gjennom prosjekter fra bedrifter, forskningsråd, departement og andre institusjoner. Ved Nordområdesenteret arbeider en særlig med å utvikle og formidle kunnskap knyttet til verdiskapingspotensialet i nordområdene. Hovedaktivitetene er knyttet til utdanning, forskning og kommunikasjon og dialog. Nære samarbeidspartnere inkluderer NUPI, Utenriksdepartementet, The Artctic Institute, Institute of the North samt flere institusjoner i Russland og Ukraina. I 2017 markerte NOS 10-årsjubileum på NUPI. Blant talerne var utenriksminister Børge Brende.
Senteret arrangerer den årlige konferansen High North Dialogue og gir ut prisen High North Hero.
Leder for Nordområdesenteret er Frode Mellemvik. Senteret jobber tett med nettavisen High North News, hvor Arne O. Holm er redaktør.
Thymelaea hirsuta
Thymelaea hirsuta er en dvergbusk i tysbastfamilien.
Den blir opptil én meter høy og er rikt forgrenet. Stenglene er dekket av hvite hår. De små bladene ligger tett og overlappende langs stengelen. Bladene er skinnende grønne og hårløse på utsiden og dekket av hvite hår på innsiden. Blomstene er gule og sitter i klaser på to–fem. Planten vokser i garrigue og på tørre steder med gras eller sand, ofte nært havet. I Nord-Afrika og Vest-Asia er den vanlig i halvørken. Utbredelsen omfatter hele middelhavsområdet.
Azteca (hest)
Azteca var den første hesterasen som ble utviklet i Mexico. Med blod fra Cirollo, Quarter Horse og Andalusier ble den til en svært vakker og vennlig hest. I 1982 ble den en offisielt godkjent hesterase. Den regnes som en svært ridevennlig hest, som er lett og temme. Dens kropp er bred og muskuløs noe som gjør den velegnet til barokkridning. Pelsen er kjent for å være svært glansfull og den har en tykk man og hale. Alle farger er tillatt, foruten albino, paint og appaloosa.
Solstripebrednebb
Solstripebrednebb (Eurylaimus javanicus) er en art i brednebbfamilien.
Utbredelse
Den forekommer i Brunei, Indonesia, Kambodsja, Laos, Malaysia, Myanmar, Thailand og Vietnam.
Underarter
Det er beskrevet fem underarter av solstripebrednebb :
Gjøvik sentrum
Gjøvik sentrum regnes vanligvis ikke som en egen bydel, men omfattes hovedsakelig av sentrumsbebyggelsen i Nordbyen og mindre deler av Sørbyen. Sentrumsområdene har i de siste årene utvidet seg sørover, særlig i forbindelse med etableringen av boligområdet Mustadhagen og omreguleringen av trafikken i de sydlige områdene av Gjøvik sentrum. Deler av sentrumsbebyggelsen omtales av enkelte som Kvadraturen i Gjøvik ettersom bygatene er regulert kvadratisk i forhold til hverandre. I den indre bykjernen er Fahlstrøms plass et midtpunkt. Til denne plassen går Nedre- og Øvre Torggate, Trondheimsvegen, Jernbanegata og Hunnsvegen. Panparken ligger i midtpunktet mellom de fem gatene og omfatter blant annet et utendørs serveringssted tilknyttet en av kafeene i området. Storgata er Gjøviks tradisjonelle og historiske handlegate – i kort gangavstand fra Panparken. Nedre del av Storgata er i dag byens eneste regulerte gågate.
Like nord for kvadraturen har det vokst fram sentrumsfunksjoner omkring Gjøvik sykehus og Gjøviks nye videregående skole som bare ligger en halv kilometer fra det tredisjonelle bysentrum. I Hunndalen og ved Kallerud (i Sørbyen) finnes det bydelssentrum med en rekke butikker og offentlige funksjoner.
Se også
Liste over Gjøviks gater
Den hvite obelisk
Den hvite obelisk fra Aššur-nâṣir-apli IIs tid er en nyassyrisk kalksteinsobelisk med flatrelieff. Den kommer fra Ninive i det nordlige Irak.
Obelisken befinner seg i British Museum i London. Dateringen av den var lenge omstridt, da enkeltheter i relieffet fra samtidige fremstillinger i Nimrods palassrelieff er forskjellige. Derfor har det alternativt vært foreslått at den kunne dateres som noe eldre, til Aššur-nâṣir-apli I og dermed til det 11. århundre f.Kr. Men på grunn av overensstemmelser i innskriften på obelisken og Aššur-nâṣir-apli IIs annaler, kan den senere dateringen imidlertid anses som bekreftet og dermed stammer obelisken til denne konges tidlige regjeringstid.
Den hvite obelisk har stilistiske paralleller til den svarte obelisk. Men til forskjell fra denne har den hvite obelisk åtte omløpende registre som knapt har kantmarkeringer. Det dreier seg for det meste om slag- og jaktscener, dessuten kulthandlinger og gjestebud.
Landhockey under Sommer-OL 1936 – Tropper menn
Landhockey under Sommer-OL 1936 – Tropper menn inneholder troppene til herrenes turnering i landhockey under Sommer-OL 1936.
UEFA Women’s Nations League 2023–2024 divisjon C
UEFA Women’s Nations League 2023–2024 divisjon C er den laveste divisjonen i UEFA Women’s Nations League i 2023-2024. Divisjon C er delt inn i 5 grupper med 3–4 lag i hver gruppe. Gruppevinnerne rykker opp til divisjon B, mens de tre beste andreplassene må ut i playoff mot de tre beste tredjeplassene i divisjon B.
Gruppe 1
-
--
---
Gruppe 2
-
Amigoe
Amigoe er en nederlandskspråklig avis som utgis i Curaçao, og som har de nederlandske antillene, spesielt Curaçao og Aruba, som sitt nedslagsfelt. Avisen er en av de mest leste avisene i Aruba. En undersøkelse fra 2013 fant at 24 % av Curaçaos avislesende publikum leste Amigoe, noe som gjorde den til øyas tredje mest leste avis etter Extra og Vigilante. Avisen var på Curaçao populær blant utdannede lesere, velstående og eldre.
Hella Brock
Hella Maria Brock (født Siegmund-Schultze 3. oktober 1919 i Schweinitz (Elster) i Tyskland, død 30. november 2020 i Dippoldiswalde ) var en tysk musikkpedagog, musikkviter og Edvard Grieg-forsker. Hun satt også i Øst-Tysklands parlament.
Bakgrunn
Hella Siegmund-Schulte var datter av borgermesteren i Schweinitz, juristen Hans Siegmund-Schultze, og hans hustru, læreren Ida født Böhme, gikk på folkeskole i Magdeburg (1926–1928) og Liegnitz (1928–1934), og fra 1934 til 1939 på Lyzeum i Liegnitz for jenter, der hun i 1939 tok abitur. Deretter ble hun innkalt til Reichsarbeitsdienst.
Fra 1940 til 1942 studerte hun musikkvitenskap, klaver og anglistikk ved Det schlesiske Friedrich-Wilhelms-universitet i Breslau, fra 1942 til 1944 ved Universität Wien og ved Wiener Musikakademie, der hun i mars 1944 avla Staatsexamen for lærekvalifisering for høyere skoler i musikkvitenskapelige og musikalsk-praktiske fag. Deretter fortsatte hun studiene i anglistikk i Breslau til krigens gang i 1945 fremtvang familiens evakuering fra Breslau.
Karriere
I 1952 begynte hun på et aspirantur ved Institut für Musikerziehung ved Martin-Luther-Universität Halle-Wittenberg, der hun promoverte til doktorgraden i pedagogikk med en dissertasjon om ''Dramaturgie der Schuloper des 20. Jahrhunderts'' for Fritz Reuter i 1955.
I 1959 fikk hun, som grunnleggende direktør, over til Institut für Musikerziehung ved Ernst-Moritz-Arndt-Universität Greifswald, der hun underviste i fagene musikkundervisningens metodikk, verkanalyse og musikkhistorie. I Greifswald habiliterte hun seg under Fritz Reuter i 1960 med et arbeid om ''Inhalt und Funktion des deutschen Schulliederbuches von der Gründung des Deutschen Reiches bis zum Ende des 2. Weltkrieges.'' I 1963 ble hun professor for musikkundervisningens teori og metodikk. I 1972 ble hun kalt av Karl-Marx-Universität Leipzig til professor ved seksjonene kulturvitenskaper og germanistikk.
Brock arbeidet i mange år i Kommission zur Erarbeitung der Studienprogramme für das Fach Musikerziehung in der DDR, i perioder som dens leder. Hun ble pensjonert ved vårsemesterets avslutning i 1980.
Fra 1967 til 1971 var hun medlem av Øst-Tysklands Volkskammer i fraksjonen Kulturbund der DDR.
Brock fikk en datter (født 1953) og en sønn (født 1955). Også hennes bror Walther Siegmund-Schultze var musikkviter.
Amigoe
Avisen ble grunnlagt i desember 1883 under navnet Amigoe di Curaçao av dominikanerordenen. Den første utgaven utkom på Aruba i 1884. Den var ukeavis fram til 1935, deretter to ganger i uken, og fra 1941 er den dagsavis.
Den andre nederlandskspråklige avisen i Curaçao er Antilliaans Dagblad.
Hella Brock
Karriere
Hun bodde mot slutten av livet på eldrehjem i Dresden og døde i november 2020 på et pleiehjem i Dippoldiswalde, følge av en SARS-CoV-2-infeksjon.
Grieg-forskning
Brock engasjerte seg vesentlig for bevaringen av sporene etter Grieg i Leipzig. Der hadde han virket i en periode. I oktober 1998 ble foreningen Grieg-Begegnungsstätte Leipzig grunnlagt, med det mål å innrette et minnested og en møteplass for komponisten i huset som ble bygd i 1874 av Otto Brückwald for Musikverlag C. F. Peters i Talstraße 10. Brock ble valgt til foreningens første president. Foreningen tok initiativet til restaureringen av de forfalne privatrommene til forleggerfamiliene Max Abraham og Henri Hinrichsen, der Edvard Grieg ofte var gjest. Det hele ble åpnet i 2005 som Grieg-Begegnungsstätte.
Under Brocks ledelse gjennomførte foreningen i 2004 og 2008 to Grieg-konferanser med internasjonal deltakelse. Hun trakk seg i 2008 av aldersgrunner som president for foreningen og ble senere valgt til dens ærespresident.
UEFA Women’s Nations League 2023–2024 divisjon C
Gruppe 2
--
---
Gruppe 3
-
--
---
Gruppe 4
-
---
--
Gruppe 5
-
--
---
Arnstein Brekke
Arnstein Brekke (født 1973) er en norsk judoutøver fra Haugesund som har representert Haugaland JK og Haugesund AK.
Operasjon Carpetbagger
Operasjon Carpetbagger var en operasjon under andre verdenskrig som hadde som mål å tilføre våpen og annet materiell, sluppet i fallskjerm fra fly, til motstandsbevegelsene i Frankrike, Italia, Nederland og Belgia, Operasjonen ble utført av den amerikanske hærens luftvåpen og ble satt i gang 4. januar 1944.
Arnstein Brekke
Han vant to NM-gull og sju NM-medaljer i perioden 1993–2018.
Operasjon Carpetbagger
Historie
Mot slutten av 1943 ble Eighth Air Force sin 22. antiubåt-skvadron oppløst ved RAF Alconbury og dens fly ble brukt til å opprette 36. og 406. bomberskvadroner. Etter noe omrokering av kommandoer, ble disse to skvadronene plassert under den provisoriske 801. bombergruppe på RAF Harrington. I begynnelsen av 1944 ble de første «Carpetbagger»-oppdragene utført av denne enheten under kommando av General «Wild Bill» Donovans Office of Strategic Services (OSS).
Skjerdal kraftverk
Skjerdal kraftverk er et vannkraftverk i den vegløse bygda Skjerdalen i Gloppen kommune i Vestland.
Operasjon Carpetbagger
Historie
I april 1944 flyttet gruppen til RAF Harrington (Stasjon 179), en mer tilbaketrukket og dermed sikrere flybase. En måned senere, i forkant av den forventede invasjonen av Europa, ble gruppen utvidet til fire skvadroner for å øke sin kapasitet og for å avlaste RAF Bomber Command. De to nye skvadronene var den 788. og den 850. bomberskvadroner. [[Fil:701st Bombardment Squadron - B-24 Liberator.jpg|miniatyr|«Hell's Warrior» Ford B-24H-1-FO Liberator med serienummer 42-7563, ble i oktober 1944 overført til 859. skvadron for å delta i Carpetbagger-oppdrag.
Eleonoretoppen
Eleonoretoppen er et fjell på Spitsbergen på Svalbard. Det har en høyde på 731 meter over havet, og er oppkalt etter kammerherreinne Eleonore Løvenskiold.
Operasjon Carpetbagger
Historie
Flyet ble lånt ut til «Special Operations Group» i Middelhavet og forsvant 9. februar 1944 på tokt til Karlovak i Jugoslavia. ]] Gruppen hadde allerede tatt kallenavnet "Carpetbaggers" fra sitt opprinnelige operative kodenavn. I august 1944 droppet gruppen sin status som provisorisk, og skvadronene tok sine navn fra 492. bombergruppe på RAF North Pickenham. 492. bombergruppe hadde blitt tatt ut av tjeneste etter store tap i sine første operasjoner, men forble på Harrington. De nye skvadronene ble hetende 856., 857., 858. og 859. bomberskvadroner. Fra januar 1944 til slutten av krigen slapp gruppen, i samarbeid med det britiske Special Operations Executive og senere Special Forces Headquarters (SFHQ) i London, spioner og forsyninger til motstandsbevegelsene i Frankrike, Belgia, Nederland, Danmark og Norge.
Skjerdal kraftverk
Det er et elvekraftverk som utnytter et fall på 147 meter i Skjerdalselva.
Installert effekt er 5,3 MW. Årsproduksjon er 20 GWh.
Operasjon Carpetbagger
Historie
I to uker, under en pause i operasjonene fra midten av september 1944 til slutten av 1944, fraktet gruppen bensin til depoter på kontinentet for å forsyne fremrykkende allierte hærer. Deretter begynte tre av skvadronene å trene på nattbombing. 856. skvadron derimot, deltok i retur av allierte flygere fra kontinentet som enten hadde unnsluppet fangenskap eller som hadde forlatt Sveits etter at landet liberaliserte sin interneringspraksis. For det meste ble dette oppdraget utført med Douglas C-47 Skytrain-fly egentlig tilordnet gruppen den foregående sommeren for å fly agenter den andre veien.
I desember 1944 ble 859. skvadron sendt til uavhengig tjeneste i Middelhavet med Fifteenth Air Force sin provisoriske 2641. spesialgruppe i Brindisi, Italia. Etter å ha fullført oppdraget med å returnere flygere, gjenopptok 856. skvadron Carpetbagger-operasjoner, dog i noe begrenset utstrekning på grunn av det dårlige været vinteren 1945. De resterende to skvadronene (857. og 858.) deltok i bombetokt i middels høyde fra slutten av desember 1944 til mars 1945.
I løpet av våren 1945 ble Carpetbagger-operasjoner gjenopptatt, men ikke i samme utstrekning som året før. 857. skvadron ble tatt ut av gruppen og overført til 91. bombergruppe ved RAF Bassingbourn i slutten av mars 1945, mens 856. og 858. slapp et lite antall agenter og sabotasje-team ned i Nederland, Danmark, Norge og Tyskland. Operasjoner ved Harrington ble avsluttet i slutten av april 1945, selv om noen spesielle OSS-oppdrag, for eksempel å returnere embetsmenn til tidligere okkuperte land, ble utført frem til gruppen ble oppløst og returnerte til USA i begynnelsen av juli 1945.
Operasjoner
B-24 Liberator bombefly som ble brukt i Carpetbagger-operasjoner ble bygget om for å gjøre dem lettere, gi dem mer lastekapasitet og høyere hastighet. Maskingeværtårnene på undersiden og i nesen, samt utstyr som ikke var nødvendig for oppdragene, for eksempel oksygenutstyr, ble fjernet. Maskingeværtårnet i halen ble beholdt som beskyttelse mot nattjagerfly. Agenter og kasser med forsyninger ble sluppet ut i fallskjerm gjennom åpningen som tårnet på undersiden hadde etterlatt seg. Forsyninger ble lastet i containere som var designet for å passe inn i bombelast-rommet og bli sluppet derfra med det eksisterende utstyret. Målene ble oppgitt i nøyaktige lengde- og breddegrader, presis navigering var derfor viktig.
Alle flyginger ble gjort på månelyse netter slik at elver, innsjøer, togskinner, og byer kunne benyttes som landemerker i visuell navigasjon. Piloten, andrepiloten og bombesikteren hadde alle kart for å hjelpe dem i å holde rede på hvor de var, mens navigatøren benyttet bestikkregning for å finne posisjon, alle disse fire offiserene holdt tett radiokontakt.
Alle flyginger var individuelle og hver navigatør valgte ruten i samråd med piloten. På tokt til mål i Frankrike krysset flyene kysten med en høyde på rundt seks tusen fot for å unngå ild fra lett antiluftskyts. Så snart de var et stykke inn over land, reduserte de høyden til om lag fem hundre fot for å unngå nattjagere. I denne høyden var det også enklere å kontrollere posisjonen ved hjelp av landemerker på bakken. Fra større høyder ville begrenset sikt gjort dette vanskeligere, om ikke umulig. Siden slippene ble utført fra en høyde på og etter pilotens skjønn, ble også slippene mer effektive ved at man allerede var på denne høyden.
Noen få kilometer fra målområdet begynte alle tilgjengelige øyne å lete etter slipp-området. Dette ble vanligvis identifisert av tre kraftige lommelykter plassert i en rad, med en fjerde i en 90 graders vinkel for å indikere retning av slippet. Når flyet nærmet seg målet ble farten redusert til 190 - 200 km/t (120 - 125 mph) og høyden til, høyere i kupert land. Agenter ble sluppet først, mens forsyninger ble sluppet i et slipp nummer to. Fiendtlige observatører kunne anta hvor slipp-plassen lå ut ifra hvor flyet snudde, pilotene måtte derfor ofte fly flere kilometer lenger inn i fiendens territorium etter å ha fullført sine slipp for å skjule den faktiske slipp-plasseringen. I noen tilfeller ble flere slipp i isolerte områder gjort med forskjellig intervall, og av og til ble bål brukt som indikatorer i stedet for lommelykter. I sjeldne tilfeller ble det opprettet muntlig radiokontakt mellom fly og folk på bakken.
Etter krigen
Carpetbagger-gruppen anses av de fleste å være opphavet til dagens Air Force Special Operations.
Lucina da Costa Gomez-Matheeuws
Lucina Elena da Costa Gomez-Matheeuws (født 5. april 1929, død 7. januar 2017) var en politiker på De nederlandske Antiller for PNP (Partido Nashonal di Pueblo / Nationale Volkspartij). Hun var statsminister i De nederlandske Antiller i 1977, etter sju år som minister for helse og kultur. 1970–1977.
Hun var første kvinne som statsminister og statsråd i øystaten. Hennes ektemann Moises da Costa Gomez var statsminister 1951–54.
Claire Goll
Claire Goll (1890–1977) var en tysk-fransk lyriker, prosaforfatter og oversetter, født Klara Liliane Aischmann. Som forfatter benyttet hun både tysk og fransk. Hun var gift med poeten Yvan Goll, og er blant annet kjent for kjærlighetslyrikk de forfattet sammen. Ellers er hun kjent for sin selvbiografi Ich verzeihe keinem (Jeg tilgir ingen) som kom i 1976, året før hun døde.
Goll ble født i Nürnberg, men hadde sin oppvekst i München. I 1911 giftet hun seg med en ung student, Heinrich Studer. De bosatte seg i Leipzig og fikk året etter en datter. Ekteskapet endte i 1917, da hun også mistet omsorgen for barnet.
Etter skilsmissen flyttet hun til Sveits for å studere medisin og psykologi. I Genève ble hun engasjert i kvinne- og fredsbevegelse. Hun tok med seg engasjementet da hun senere ble bosatt i Zürich, og kom inn i miljøet rundt dadaistene. På denne tiden møtte hun også sin kommende mann Yvan Goll. Tross andre forhold, blant annet med Rainer Maria Rilke, var det Goll hun kom til å holde fast ved gjennom livet.
Etter at ektemannen døde i 1950 arbeidet hun for å utgi hans etterlatte arbeider. I 1960 fremmet hun også plagiat-anklager mot den rumenske forfatteren Paul Celan, og beskyldte ham for å ha nyttet mannens arbeider. Selv om anklagene viste seg uholdbare, ble den såkalte «Goll-affæren» en belastning for Celan.
Etter hennes død er brev mellom ekteparet Goll utgitt.
Waterford FC
Waterford Football Club er en fotballklubb fra Waterford i Irland.
Steindøla kraftverk
Steindøla kraftverk er et vannkraftverk ved Blakset i Stryn kommune i Vestland.
Waterford FC
Meritter
1965–66, 1967–68, 1968–69, 1969–70, 1971–72 , 1972–73 1936–37, 1979–80
Steindøla kraftverk
Det er et elvekraftverk som utnytter et fall på 271 meter i Steindøla.
Installert effekt er 2,6 MW. Årsproduksjon er 6 GWh.
Ibrahim Abdelbaki
Han representerte landet sitt under Sommer-OL 2012 i London, der han kom på 5.-plass.
Han representerte Egypt under Sommer-OL 2016 i Rio de Janeiro, der han ble nummer 9 i 77 kg.
Nico Müller
Nico Müller (født 2. november 1993) er en tysk vektløfter.
Under Sommer-OL 2020 i Tokyo som ble arrangert i 2021, ble han nummer 7.
Jan Martin Nordbotten
Jan Martin Nordbotten (født 1982) er en norsk professor i matematikk.
Nordbotten er professor ved Matematisk institutt, Universitetet i Bergen. Han har forsket ved Princeton University, og publisert over 100 fagfellevurderte artikler.
Han fikk Meltzerprisen i 2004 for bidrag til matematisk og numerisk analyse av utfordringene ved CO2-lagring under havbunnen. Han ble også den første prisvinner av Society for Industrial and Applied Mathematics utmerkelse for fremragende forskning utført av yngre forskere innen geovitenskap i 2009. I 2007 ble han av de 20 som fikk fireårsstipend som Yngre fremragende forskere av Norges forskningsråd. I 2012 ble han i Morgenbladets forskerkåring utpekt som en av de 11 mest fremtredende norske forskere under 40 år. I 2013 ble Nordbotten tildelt det VISTA-professoratet fra Statoil og Det Norske Videnskaps-Akademi.
Norbotten var med i TV-serien Norges smarteste som kopilot til programleder Nadia Hasnaoui. Hans bidrag i programserien var korte videosnutter med forklaringer på vanlige kortslutninger i tankerekker og tips til deltakerne om hvordan de kunne løse oppgavene på best mulig måte.
Amt Blank
Tyskland uten forsvar
Etter den andre verdenskrigen vedtok okkupasjonsmaktene en lov mot gjenopprusting av Tyskland. Landet hadde således intet eget forsvar. Det var også av andre grunner utenkelig at Vest-Tyskland skulle ha en selvstendig sikkerhets- og forsvarspolitikk. Blant tyskerne var det en utbredt holdning at «det blir i så fall uten meg (Ohne mich)». Forsvarsviljen var svak. Også blant okkupasjonsmaktene var det stor skepsis til en opprustning av Forbundsrepublikken Tyskland.
Forbundskansler Konrad Adenauer var imidlertid av den oppfatning at Vest-Tyskland burde få sitt eget forsvar. For Adenauer var et selvstendig forsvar en nødvendighet for en suveren stat. I DDR ble det i denne perioden opprettet kaserner for det bevæpnete Volkspolizei.
Føderalt politi
Forbundskansler Konrad Adenauer fikk 16. mai 1950 samtykke fra Vestmaktene på Petersberg, til sine planer om å begynne arbeidet med landets indre sikkerhet. Tidligere pansergeneral Gerhard Graf von Schwerin ble 24. mai 1950 oppnevnt som forbundskanslerens rådgiver i militære og sikkerhetsmessige spørsmål (Sachverständigen Berater in militärischen und Sicherheitsfragen). Hans oppdrag gikk ut på å planlegge et mobilt føderalt politi (Bundespolizei) med siktemålet å bedre indre og ytre sikkerhet. Dette var tiltenkt en rolle som kjernen i en senere vesttysk arme. På dette tidspunkt var politiet i den enkelte delstat dårlig utstyrt med våpen. Schwerin fikk ordre om å holde etaten hemmelig. Den fikk fra 1. august 1950 dekknavnet Zentrale für Heimatdienst (Sentralen for hjemmetjeneste/heimevern), for å unngå at den ble kjent for offentligheten.
Forsvar
I oktober 1950 utarbeidet et tysk militært ekspertutvalg etter forhåndssamtaler med den amerikanske militærguvernøren, det såkalte Himmeroder Denkschrift. Notatet som er navngitt etter klosteret hvor møtene ble holdt, beskriver et fremtidig tysk militærvesen og anses som spiren til dagens tyske forsvar, Bundeswehr. Vestmaktene ønsket etter dette ikke lengre bare et bevæpnet politi, men også militære stridskrefter. Lederen måtte imidlertid være sivil. Schwerins kontor som aldri var kommet ordentlig i gang, ble derfor nedlagt og dette kontorets oppgaver med politiet ble overført til innenriksdepartementet.
Theodor Blank fikk deretter oppgaven med opprettelsen av et fremtidig tysk forsvar. Kontorets navn fikk kortformen Amt Blank (Blank-kontoret). Navnet ble valgt for å skjule kontorets egentlige arbeid for offentligheten. Ved starten i 1950 hadde kontoret ca. 20 medarbeidere, til 700 ansatte i 1953. Blant de ansatte fantes ved starten tidligere soldater. Den første militære leder i kontoret kom først i 1952 da det ble opprettet en militær avdeling under ledelse av den tidligere general Adolf Heusinger. En annen fremtredende militær rådgiver i Blank-kontoret var Hans Speidel, senere den første tyske NATO-øverstkommanderende i Europa.
Theodor Blank ble ved opprettelsen 7. juni 1955 av Amt Blank som Tysklands forsvarsdepartement, landets første forsvarsminister, en stilling han hadde til 1956.
Aragost
Aragost er en fiktiv person fra J.R.R. Tolkiens litterære verden. Han var den åttende høvding over Dúnedain.
Aragost ble født i 2431 i tredje tideverv, og ble høvding da hans far, Arahad I, døde i 2523. Lite er kjent om hans regjeringstid, ettersom Saurons styrker på denne tiden angrep Gondor og Rhovanion. Det var i hans regjeringstid at kongeriket Rohan ble dannet i 2510.
Aragost døde i 2588, etter å ha regjert i 65 år, og ble etterfulgt av sin sønn Aravorn.
Størk Hansen
Hans Størk Lyhton Hansen  (1865–1940) var gårdbruker og sildenot-eier i Bjugn i Trøndelag og ordfører i Bjugn kommune i årene 1916–1922. Han tiltrådte som ordfører etter at sittende ordfører Johan G. Haugen døde i vervet. Hansen ble gjenvalgt to ganger. I oppslagsverket Norges bebyggelse omtales han som «mangeårig ordfører og bondepolitiker, notbas og eiendomsbesitter».
Ved siden av ordførervervet hadde han andre tillitsverv i kommunen og lokalsamfunnet: Leder av byggekomiteen for Hovde husmorskole (etablert 1923), leder av skolestyret, fattigstyret, kraftlaget, forliksrådet, styremedlem i Bjugn Sparebank og Bøndenes salgslag. Han ledet også det første styret for husmorskolen.
Sønnene Jakob og Erling Hansen overtok gårdene Mebostad og Stuanes etter faren i 1930, og eide gårdene sammen. Erling Hansen ble senere NS-oppnevnt ordfører i Bjugn 1941-45.
Herennios fra Byblos
Herennios fra Byblos (latin Herennius; også kalt Filon fra Byblos) (født ca. 64, død 141 e.Kr.) var en fønikisk oldtidsforfatter av grammatikalske, leksikalske og historiske verker på gresk. Navnet hans kan hentyde at han var en klient av consul suffectus Herennius Severus, skjønt han kan ha mottatt navnet sammen med statusen som romersk borger. Han kom fra byen Byblos i Fønikia.
Herennios skrev en ordliste med synonymer, en samling av vitenskapelige forfattere og deres arbeider organisert ved kategori, en katalog av byer med deres berømte borgere, og en vita eller biografi av keiser Hadrian. Noen av hans verker er kjent for oss kun ved deres titler, mens andre har blitt bevart i fragmentariske sitater av kristne forfattere.
Herennios’ greskspråklige verk Foinikika eller «Fønikiske forhold», kalt Fønikisk historie av senere greske lærde. Fønikisk historie er gått tapt, men er blitt omfattende sitert av Eusebius av Caesarea i dennes verk fra 300-tallet, Praeparatio Evangelica, at fragmentene har blitt satt sammen og oversatt (se Litteratur). Eusebius' sitater har ofte en agenda motsatt av hva Herennios selv hadde som intensjon: kildene til fønikisk religion er sitert kun for å skrive nedsettende om Herennios’ ordskifte som viser en kryptisk sammenføring av fønikisk kunnskap med gresk mytologi, zoroastristisk tro og Egyptisk mytologi som omhandler guden med ibishodet, Tot, som hos Herennios er kalt for Taautos eller Tauthos. Hos Herennios, som hos mange egyptere, er Taautos/Tot gitt karakteristikker som ble meget diskutert på 300-tallets kristologi: «evigvarende, ufødt, udelt». Det er også funnet hentydninger til slangedyrkelse iblandet elementer fra kulten rundt Tot.
I henhold til Eusebius hevdet Herennios å ha oppdaget hemmelige, mytologiske skrifter av en eldre fønikisk forfatter satt sammen av en viss Sanchuniathon som i henhold til Herennios, videreformidlet av Eusebius, skrev av hellige kunnskap fra søylene i Jbeil, en by nord for Tyros. Denne Sanchuniathon skal ha levd en gang mellom 700 og 500 f.Kr. i henhold til senere beregninger. Dette verket er også kjent fra sitater hos den syrisk-greske filosofen Porphyrios som sa at Sanchuniathon (her nevnt som en innfødt av Jbeil) skrev en historie om jødene basert på informasjon avledet fra en enda tidligere forfatter ved navn Hierombal (det vil si Jeruba'al), en prest for guden Jevo (eller Yahweh, Jahve eller Jehova), og han hadde dedikert dette verket til Abelbal eller Abibal, konge av Berytus (Beirut), som skal ha vært samtidig med Den trojanske krig.
Moderne forskere har sett på «Sanchuniathon» som en fiktiv forfatter diktet opp av Herennios som ville gi sitt arbeid troverdighet ved å sitere en kilde. Spesielt er hans beskrivelser av gudene og deres slektskap i den fønikiske mytologi, blitt vurdert som et lån fra den tidlige greske forfatteren Hesiod og dennes verk Theogonien (Gudenes fødsel). I 1929 ble det i Ugarit (dagens Ras Shamra) i Syria avdekket flere gammelfønikiske tekster fra perioden 1400-1200 f.Kr. som bekrefter en del av de mytologiske detaljer som Herennios har kommet med. Det har også økt sannsynligheten for at Sanchuniathon var en faktisk forfatter og ikke fiktiv.
Edvard M. Edvardsen
Edvard Magnus Edvardsen (1910–2000) var en norsk skomaker og politiker fra Egersund som representerte Rogaland og Arbeiderpartiet på Stortinget i tre perioder fra 1965 til 1977. Han var også ordfører i hjemkommunen 1945-51.
Edvardsen var sønn av en fisker. Selv gikk han i skomakerlære fra 1925 og arbeidet som skomaker hos firmaet A. Haugland fra 1928 til 1965.
Han satt i kommunestyret i Egersund til fra 1934 til 1964. I åra 1945-51 var han ordfører i kommunen. Etter kommunesammenslåinga var han medlem av kommunestyret i Eigersund fra 1965 til 1979, med unntak av åra 1972-75. Han var styreformann 1946-49 i Egersund kommunale elektrisitetsverk og 1951-81 i Dalane e-verk. I åra 1952-81 var han styremedlem i Lyse Kraftverk.
Før han ble valgt inn på Stortinget var han i de fem stortingsperiodene fra 1945 til 1965 vararepresentant til stortinget fra Rogaland. Han var i 1965-69 medlem i Justiskomiteen og 1969-77 medlem i Sosialkomiteen. Edvardsen var landsstyremedlem i Arbeiderpartiet 1959-64 og ble i 1995 æresmedlem i partiet.
Aldo Moser
Moser deltok i 16 sesonger i Giro d'Italia og fire års Vuelta a España, og således i 20 Grand Tour. Han var storebror til Francesco Moser, Enzo Moser og Diego Moser.
Moser døde 2. desember 2020 i Trento av COVID-19, i en alder av 86 år.
Peter Forsskål
Peter Forsskål (født 11. januar 1732 i Helsingfors, død 11. juli 1763) var en svensk oppdagelsesreisende, orientalist og naturforsker. Han var en av Carl von Linnés «apostler».
Bakgrunn
Han ble født i Helsingfors der faren var prest. Finland var på den tiden en del av Sverige. I 1741 flyttet han til Uppland der faren fikk en ny prestestilling. Forsskål ble i ung alder immatrikulert ved Uppsala universitet. Han studerte botanikk under Linné, men fulgte også forelesninger i orientalske språk.
Studier og karriere
I 1753 reiste han til Göttingen for å studere orientalske språk og filosofi ved universitet der. I 1756 tok han doktorgraden med en avhandling der han tar kraftig avstand fra wolffianismen. Immanuel Kant var sannsynligvis påvirket av denne avhandlingen. Forsskål dro så tilbake til Uppsala der han i 1759 utgav en pamflett, Tankar om borgerliga friheten. Denne kontroversielle pamfletten ble umiddelbart forbudt.
I 1760 ble Forsskål invitert til å delta i en dansk ekspedisjon til Arabia, sammen med blant annet Carsten Niebuhr. Ekspedisjonen dro først til Egypt der Forsskål studerte arabiske dialekter. I desember 1762 ankom ekspedisjonen det lykkelige Arabia, dagens Jemen. Forsskål arbeidet hardt med å samle inn eksemplarer av planter og dyr, og fant blant annet Bibelens balsamtre, Commiphora gileadensis. Han ble syk av malaria og døde i juli 1763.
Niebuhr kom som den eneste overlevende fra ekspedisjonen hjem til Danmark i 1767. Han publiserte Forsskåls nedtegnelser i tre verker som ble utgitt 1775–1776: Descriptiones animalium, Flora Egyptiaco-Arabica og Icones rerum naturalium.
Om Forsskål skriver Niebuhr blant annet: «Forsskål var mest lærde mannen i hele selskapet, og hadde han kommet tilbake i live ville han kanskje ha blitt den lærdeste i hele Europa. Han var arbeidsom, han foraktet alle farer, besværligheter og forsakelser. Hans feil var hans diskusjonslyst, hans egenrådighet og hans hissighet».
Linné oppkalte nesleplanten Forsskaolea tenacissima etter Forsskål, fordi planten er like sta og utholdende som han var.